title: Provedbena uredba Komisije (EU) br. 428/2013 od 8. svibnja 2013. o izmjeni Uredbe (EZ) br. 1033/2006 u vezi s ICAO odredbama iz članka 3. stavka 1. i stavljanju izvan snage Uredbe (EU) br. 929/2010  Tekst značajan za EGP

text:
               07/Sv. 026

               HR

               Službeni list Europske unije

               219

         32013R0428

               L 127/23

               SLUŽBENI LIST EUROPSKE UNIJE

               08.05.2013.

      PROVEDBENA UREDBA KOMISIJE (EU) br. 428/2013
   od 8. svibnja 2013.
   o izmjeni Uredbe (EZ) br. 1033/2006 u vezi s ICAO odredbama iz članka 3. stavka 1. i stavljanju izvan snage Uredbe (EU) br. 929/2010
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom (Uredba o interoperabilnosti) (1), a posebno njezin članak 3. stavak 5.,
   budući da:

               (1)

               U Prilogu Uredbi Komisije (EZ) br. 1033/2006 od 4. srpnja 2006. o utvrđivanju zahtjeva o postupcima za planove leta u fazi prije polijetanja za jedinstveno europsko nebo (2) upućuje se na različite odredbe koje se primjenjuju na predlaganje, prihvaćanje i distribuciju planova leta te na izmjenu ključnih elemenata u planu leta u fazi prije polijetanja, koje je utvrdila Međunarodna organizacija civilnog zrakoplovstva (dalje u tekstu ICAO). Od donošenja Uredbe (EZ) br. 1033/2006 i Uredbe Komisije (EU) br. 929/2010 od 18. listopada 2010. o izmjeni Uredbe (EZ) br. 1033/2006 u vezi s ICAO odredbama iz članka 3. stavka 1. (3), ICAO je te odredbe izmijenio.

               (2)

               Upućivanja u Uredbi (EZ) br 1033/2006 trebalo bi ažurirati, kako bi se ispunile međunarodne pravne obveze država članica i osigurala usklađenost s međunarodnim regulatornim okvirom.

               (3)

               Konačne ICAO odredbe o planu leta za 2012. bile su odobrene i trebale su se primjenjivati od 15. studenoga 2012. Kao rezultat, ova bi se Uredba trebala primjenjivati od 15. studenoga 2012. Kako su navedene ICAO odredbe objavljene tek 30. prosinca 2012., upućivanje na njih nije bilo moguće prije 15. studenoga 2012. Stoga bi se ova Uredba trebala primjenjivati retroaktivno.

               (4)

               Uredbu (EZ) br. 1033/2006 trebalo bi stoga na odgovarajući način izmijeniti.

               (5)

               Mjere predviđene u ovoj Uredbi u skladu su s mišljenjem Odbora za jedinstveno nebo,

         DONIJELA JE OVU UREDBU:
   Članak 1.
   Tekst Priloga Uredbi (EZ) br. 1033/2006 zamjenjuje se sljedećim:

      „ICAO odredbe iz članka 3. stavka 1.

                  1.

                  Poglavlje 3., odjeljak 3.3. (Planovi leta) Priloga 2. ICAO-a – Pravila letenja (10. izdanje iz srpnja 2005., uključujući sve izmjene do br. 42).

                  2.

                  Poglavlje 4. odjeljak 4.4. (Planovi leta) i poglavlje 11. stavak 11.4.2.2. (Poruke o kretanju) ICAO PANS-ATM dok. 4444 (15. izdanje iz 2007., uključujući sve izmjene do br. 4).

                  3.

                  Poglavlje 2. (Planovi leta) i poglavlje 6. stavak 6.12.3. (Procjene granica) Regionalnih dopunskih postupaka, dok. 7030, Europski (EUR) regionalni dopunski postupci (5. izdanje iz 2008., uključujući sve izmjene do br. 7).”

   Članak 2.
   Uredba (EU) br. 929/2010 stavlja se izvan snage.
   Članak 3.
   Ova Uredba stupa na snagu na dan objave u Službenom listu Europske unije.
   Primjenjuje se od 15. studenoga 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. svibnja 2013.

            Za Komisiju

            Predsjednik

         José Manuel BARROSO

      (1)  SL L 96, 31.3.2004., str. 26.

      (2)  SL L 186, 7.7.2006., str. 46.

      (3)  SL L 273, 19.10.2010., str. 4.


title: Provedbena uredba Komisije (EU) 2015/910 оd 12. lipnja 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               13.6.2015

               HR

               Službeni list Europske unije

               L 148/23

         PROVEDBENA UREDBA KOMISIJE (EU) 2015/910
   оd 12. lipnja 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  121,2

                  MK

                  79,0

                  TR

                  74,2

                  ZZ

                  91,5

                  0707 00 05

                  MK

                  39,4

                  TR

                  126,8

                  ZZ

                  83,1

                  0709 93 10

                  TR

                  121,8

                  ZZ

                  121,8

                  0805 50 10

                  AR

                  125,0

                  BO

                  147,7

                  BR

                  107,1

                  TR

                  111,0

                  ZA

                  156,3

                  ZZ

                  129,4

                  0808 10 80

                  AR

                  159,7

                  BR

                  111,0

                  CL

                  127,6

                  NZ

                  150,0

                  US

                  145,8

                  ZA

                  135,2

                  ZZ

                  138,2

                  0809 10 00

                  TR

                  257,9

                  ZZ

                  257,9

                  0809 29 00

                  TR

                  351,7

                  ZZ

                  351,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.